****

**โครงการศึกษาอบรมหลักสูตรการพยาบาลเฉพาะทาง สาขาเวชปฏิบัติ**

**การบำบัดทดแทนไต (การล้างไตทางช่องท้อง)**

**---------------------------------------------------**

การบำบัดทดแทนไตโดยการล้างไตทางช่องท้อง (peritoneal dialysis) เป็นการบำบัดรักษาผู้ป่วยโรคไตวายเรื้อรังระยะสุดท้าย (end stage renal disease) หรือไตวายเฉียบพลัน (acute kidney injury) ที่มีประสิทธิภาพช่วยให้ผู้ป่วยมีชีวิตยืนยาวและมีคุณภาพชีวิตที่ดีขึ้น และเป็นวิธีบำบัดเพื่อประคับประคองอาการของผู้ป่วยกรณีที่รอรับการปลูกถ่ายไต (kidney transplantation) ปัจจุบันจำนวนผู้ป่วยไตวายเรื้อรังระยะสุดท้ายมีปริมาณสะสมเพิ่มขึ้นอย่างมาก ความต้องการการบำบัดทดแทนไตจึงทวีสูงขึ้นตามไปด้วย เพราะความจำเป็นดังกล่าว จึงต้องมีการขยายการให้บริการสุขภาพด้วยวิธีการล้างไตทางช่องท้อง ทั้งสถานบริการที่ดำเนินการโดยภาครัฐและเอกชน เพื่อตอบสนองต่อความต้องการของผู้โรคไตวายเรื้อรังระยะสุดท้ายให้เข้าถึงบริการได้อย่างครอบคลุมยิ่งขึ้น

การล้างไตทางช่องท้องเป็นการบำบัดรักษามุ่งเน้นให้ผู้ป่วยสามารคจัดการดูแลตนที่บ้านเป็นหลัก จึงต้องมีการเตรียมความพร้อมผู้ป่วยและญาติเพื่อให้เกิดการดูแลที่ต่อเนื่องจากโรงพยาบาลสู่บ้านได้อย่างดีหากผู้ป่วยและญาติได้รับการเตรียมความพร้อมที่ดีไม่เพียง โอกาสที่ผู้ป่วยจะเกิดภาวะแทรกซ้อนจากภาวะโรคและการรักษาทั้งแบบเฉียบพลันและเรื้อรังจะสูงขึ้นซึ่งอาจรุนแรงเป็นอันตรายถึงแก่ชีวิต หรือส่งผลกระทบต่อประสิทธิภาพของการล้างไตทางช่องท้องในระยะยาวได้ อีกทั้งอาจทำให้ผู้ป่วยต้องปรับเปลี่ยนวิธีการรักษาเป็นการบำบัดทดแทนไตด้วยวิธีอื่น ได้แก่ การล้างไตด้วยเครื่องไตเทียม ส่งผลให้เกิดการสิ้นเปลืองทรัพยากรทางสุขภาพโดยไม่จำเป็น ดังนั้นการเตรียมความพร้อมสำหรับผู้ป่วยและญาติจึงเป็นเรื่องสำคัญอย่างยิ่งพยาบาลที่ปฏิบัติการพยาบาลดังกล่าว ควรมีความรู้และความชำนาญเฉพาะด้าน เพราะนอกจากต้องเตรียมความพร้อมผู้ป่วยและญาติ ให้มีความสามารถในเบื้องต้นอย่างทันท่วงทีจึงเป็นสิ่งสำคัญอีกประเด็นหนึ่งที่พยาบาลผู้ให้บริการล้างไตทางช่องท้อง ต้องมีทักษะและความชำนาญโดยเฉพาะ

เพื่อให้ระบบบริการที่กำลังขยายตัวสามารถให้บริการการล้างไตทางช่องท้องได้อย่างมีคุณภาพจึงจำเป็นต้องเตรียมพยาบาลวิชาชีพให้เป็นผู้ที่มีความรู้และความสามารถในการพยาบาลผู้ป่วยโรคไตเรื้อรังทักษะการพยาบาลเฉพาะทางในการดูแลผู้ป่วยโรคไตวายเรื้อรังระยะสุดท้าย และสามารถปฏิบัติการบำบัดทดแทนไต โดยการล้างไตทางช่องท้องให้แก่ผู้ป่วยได้อย่างปลอดภัย

คณะพยาบาลศาสตร์ ได้เห็นความจำเป็นที่จะต้องให้ความร่วมมือกับสภาการพยาบาลในการที่จะผลิตพยาบาลวิชาชีพให้มีความรู้ความสามารถดังกล่าว ซึ่งจะส่งผลให้ผู้ป่วยโรคไต ในทุกระยะการเจ็บป่วยได้รับการบริการด้วยเทคโนโลยีการรักษาพยาบาลชั้นสูงอย่างมีประสิทธิภาพ ปลอดภัย และคุณภาพการบริการสุขภาพในผู้ป่วยโรคไตมีการพัฒนาอย่างต่อเนื่องครบวงจร

**วัตถุประสงค์**

เพื่อให้ผู้เข้ารับการอบรมมีความรู้ความเข้าใจในนโยบายและระบบบริการสุขภาพที่เกี่ยวข้องกับการบำบัดทดแทนไต มีความรู้และทักษะในการพยาบาลผู้ป่วยโรคเรื้อรังระยะต่างๆ จนถึงโรคไตระยะสุดท้าย

**รูปแบบของการศึกษาอบรม**

การศึกษาอบรมในหลักสูตรการพยาบาลเฉพาะทาง สาขาเวชปฏิบัติการบำบัดทดแทนไต (การล้างไตทางช่องท้อง) มีทั้งการศึกษาภาคทฤษฎีและภาคปฏิบัติ โดยมีการจัดการศึกษาอบรม ดังนี้

1. การบรรยาย
2. การสัมมนา
3. การอภิปราย
4. การฝึกปฏิบัติการประเมินสภาพผู้ป่วยโรคไตในระยะต่างๆ
5. การฝึกปฏิบัติการพยาบาลผู้ป่วยที่ได้รับการบำบัดทดแทนไต (การล้างไตทางช่องท้อง) ทั้งในโรงพยาบาล และในชุมชน
6. การค้นคว้าจากแหล่งค้นคว้าต่าง ๆ

**คุณสมบัติผู้เข้ารับการอบรม**

1. เป็นพยาบาลวิชาชีพมีใบอนุญาตประกอบวิชาชีพสาขาการพยาบาล ชั้นหนึ่ง
2. มีประสบการณ์ในการทำงานพยาบาลวิชาชีพ ไม่น้อยกว่า 2 ปี
3. สุขภาพสมบูรณ์ แข็งแรง ไม่เป็นโรคที่เป็นอุปสรรคต่อการศึกษาอบรม

**สถานที่ฝึกอบรม**

1. ศึกษาภาคทฤษฎี

จัดการศึกษาอบรม ณ คณะพยาบาลศาสตร์ มหาวิทยาลัยศรีนครินทรวิโรฒ

2. ศึกษาภาคปฏิบัติ

1. โรงพยาบาลแหล่งฝึกภาคปฏิบัติที่คณะพยาบาลศาสตร์จัดให้

**วิทยากร**

1. อาจารย์พยาบาล คณะพยาบาลศาสตร์ มหาวิทยาลัยศรีนครินทรวิโรฒ
2. อาจารย์พยาบาล คณะพยาบาลศาสตร์ มหาวิทยาลัยมหิดล
3. อาจารย์พยาบาล คณะพยาบาลศาสตร์ มหาวิทยาลัยอิสเทิร์นเอเชีย
4. อาจารย์พยาบาล โรงพยาบาลภูมิพลอดุลยเดช
5. อาจารย์พยาบาล โรงพยาบาลนพรัตนราชธานี
6. อาจารย์พยาบาล โรงพยาบาลสมุทรปราการ
7. อาจารย์พยาบาล โรงพยาบาลนครนายก
8. อาจารย์พยาบาล โรงพยาบาลธรรมศาสตร์
9. อาจารย์แพทย์คณะแพทยศาสตร์ มหาวิทยาลัยศรีนครินทรวิโรฒ
10. คณาจารย์จากหน่วยงานต่าง ๆ

**ค่าลงทะเบียน** ค่าธรรมเนียมการอบรมตลอดหลักสูตร คนละ 50,000 บาท (-ห้าหมื่นบาทถ้วน-)

**กำหนดการ (รุ่นที่ 2)**



**รูปภาพกิจกรรม (พิธีมอบประกาศนียบัตรหลักสูตรฯ รุ่นที่ 1)**

